JUMAL KÕNELEB
Tere jälle!
Saatesarjas "Jumal kõneleb"
käsitleme Joyga meile kõigile usklikena vajalike teemasid.
Usk on üks, mida vajame kõik, kas pole?
Tõepoolest.
Me ei räägi üksnes usust, mis meid päästab
vaid usust, mis kannab ka keset argipäeva.
Mina vajan seda kogu aeg.
Piibel on täis imelisi tõotusi.
Imelisi, suurepäraseid tõotusi
tervenemise, õnnistuse, juhatuse ning abi kohta hädade keskel.
Piibel on täis neid lubadusi.
Mitte üksnes jutustusi inimestest,
kes on pääsenud, vabanenud ja tervenenud vaid suisa tõotusi.
Need on osa meie pärandist.
Päris vägev. - Eks ole.
Usk tuleb kuulutusest ja kuulutus Kristuse Sõna kaudu.
Täna me külvame.
Võtame täna koos elumuutvaid taevaseid elavaid seemneid.
See raamat on täis seemneid.
Jeesus nimetab Jumala Sõna seemneks.
Kui külvame Jumala Sõna
taevalikke seemneid me südamesse, siis need hakkavad kasvama.
Neist seemneist kasvab seemne liigi kohane vili.
Täna me vaatame taas ja räägime Jumala headusest.
Vaatame, mida Piibel räägib Jumala headusest.
Kas Ta on hea või mitte?
Vaatame neid sõnu, kuulame neid, mõtleme nendest ja võtame vastu.
Nõnda me külvame neid seemneid.
Kui külvame neid imelisi taevaseemneid oma südamesse,
siis meie usk kasvab.
Selleks, et võiksime haarata neist tõotustest
ning uskuda, et need kehtivad meie osas,
peame kõigepealt teadma, et need kuuluvad meile.
Enne seda peame uskuma, et need kuuluvad meile.
Peame uskuma, et Jumal tahab õnnistada, tervendada ja aidata.
Seepärast räägime täna Jumala headusest.
Kui ma ei usu, et Jumal tahab tervendada,
miks peaksin uskuma Tema Sõna, mis nii väidab.
Kui ma ei usu, et Jumal tahab majandusküsimustes aidata
ning arvan, et ta hoolib üksnes minu vaimulikust kasvamisest,
siis milleks ma üldse palun Temalt abi
majandusküsimustes või argipäevastes asjades?
Näeme, et usk sõltub sellest, milline pilt meil on Jumalast.
Selleks, et meil oleks õige pilt Jumalast,
tuleb meil vaadata, mida ütleb Jumala Sõna Ta kohta.
Kui näeme, mida Jumala Sõna
ütleb Tema kohta, siis võime uskuda head Jumalat.
Eks ole?
Ta on hea Jumal.
See tähendab, et minu elukogemused pole need,
mis ütlevad mulle, milline on Jumala tahe.
See ongi probleem.
Minu elukogemus ei määratle Jumala tahet.
Kui vaadata selle maailma olukorda ning kuidas sel läheb,
näeme näljahäda, sõdu ning looduse reostust.
Mõistame, et kõik, mis sünnib, ei ole kindlasti Jumala tahe.
Näiteks võime mõtelda Helsingile.
Siin on tore Veikko Hursti teenistus.
Veikko Hursti jagab toitu Helsingi elanikele.
Abivajajatele.
Kui vaatame leivajärjekorda,
mis on vahel mitmesaja meetri pikkune,
mõistame, et selline vaesus ja leivajärjekorrad pole Jumala tahe.
Jumala tahe on see, et Veikko jagab leiba.
Tore selle juures, et Veikko ei ole mingi miljonär.
Ta ei jaga leiba selle pärast
vaid kuna usub, et Issand täidab ta vajadused ja aitab teda
ning Jumala tahe on jagada leiba ja aidata vaeseid.
Räägime täna usust ja sellest,
et meil peab olema tugev vundament, et teame, et Jumal on hea.
Seda me õpetame lastele juba lasteaiast alates.
Kui usume sellesse,
et Jumal on alati hea ega Ta ei muutu kunagi
ja Ta tahe on alati meile parim ning Ta on alati meie poolel..
Kui see asi on kindel, siis on meie usul tugev alus.
Joygi ütles, et kõik maailmas toimuv pole sugugi Jumala tahe.
Piiblist võid lugeda, milline on Jumala tahe.
Kui me ei tea, et Jumal on hea, siis milleks pöörduda Tema poole?
Milleks uskuda, et Ta tahab tervendada ja aidata,
kui mul on arusaam, et Jumal aitab, kui Teda huvitab
ja Jumala tahet ei või teada, mistõttu ei saa me kindlalt uskuda.
Esmalt ehitame kristlikus koolis ja lasteaias tugeva vundamendi,
et Jumal on armastus, Temas ei ole mingit pimedust,
Ta on alati hea ja sinu poolel ning tahab alati sulle parimat.
See on vundament, mis tuleb kõigepealt ehitada.
Jesaja raamatus 55:8 ütleb Issand: "Aga minu mõtted ei ole teie mõtted,
ja teie teed ei ole minu teed, ütleb Issand.
Sest otsekui taevad on maast kõrgemal,
nõnda on minu teed kõrgemad kui teie teed,
ja minu mõtted kõrgemad kui teie mõtted."
See on vägev asi, millest me nüüd räägime.
Võime siit leida midagi kõrgemat, paremat ja uut.
Midagi imelisemat kui minu elukogemus
või mida minu omad mõtted räägivad.
Lähtume sellest, et Jumal on hea.
Tõde, et Jumal on hea, leidub kohe Piibli alguses.
Vaatame loomislugu, kui Jumal oli kõik valmis teinud.
Peale iga asja loomist ütles Ta nii.
Näiteks 1. Moosese 1:31.
"Ja Jumal vaatas kõike, mis ta oli teinud,
ja vaata, see oli väga hea."
Hea Jumal teeb ainult head.
Paradiis ja maailmakõiksus, mille Ta lõi oma Sõnaga, oli hea.
Loomad, loodus, inimene - kõik oli väga hea.
Kuna Ta on hea, siis Ta teeb ainult head.
Sama tõdemus tuleb esile kohe Uue Testamendi alguses.
Luuka 2:14, kui Jeesus sündis, kuulutasid inglid:
"Au olgu Jumalale kõrges
ja maa peal rahu, inimestest hea meel!"
Jumal soovib inimestele rahu ja Tal on nende suhtes hea tahe.
Nii Vana kui Uus Testament kuulutavad kohe alguses
et meil on hea Jumal.
Jeesuse sündimine kuulutas, et Tal on meie osas hea tahe.
Tal on hea tahe sinu ja minu osas.
Maailmas ei paista see alati välja.
Maailm on rikutud pattulangemise tõttu.
Me inimestena ei tee alati õigesti, kuid Jumal on ikkagi hea.
Jumala tahe on alati hea sinu ja minu osas.
Juba see on julgustav.
Sellest on nii oluline rääkida.
Elame selles maailmas, mis on pisut või rohkemgi segamini.
Me oma kogemused ja elu võib olla vahel paras katsumus.
Alati pole nii lihtne teada, kas see ikka on päriselt nii.
Tore on vaadata neid kirjakohti ning mõista, et see on nii.
Jeesus tuli kuulutama meile evangeeliumi ja häid uudiseid.
Issand on valgus ja Temas pole mingit pimedust.
Ta on päriselt hea ja kõik, mida Ta teeb, on hea.
Ta tahab alati aidata, viia edasi ja tuua midagi paremat.
Ta tahab minu elus tuua esile, mis on hea minu elu jaoks.
1. Moosese 32:13:
"Sina ise aga oled öelnud: Ma teen sulle tõesti head
ja lasen su soo saada mereliiva sarnaseks.."
Võtame selle tõotuse vastu.
"..mida ei saa ära lugeda selle rohkuse pärast!"
Me ei taha rohkem lapsi saada aga koolilapsi võib küll juurde tulla.
Muidugi! Kooli tahame vähemalt sada last juurde.
2. Moosese 3:8:
"seetõttu /.../ olen alla tulnud neid egiptlaste käest päästma..."
Päästma orjapidajate käest.
"ja neid (meid) sellelt maalt
viima heale ja avarale maale, maale, mis piima ja mett voolab.."
5. Moosese 30:9:
"Ja Issand, su Jumal, annab sulle ülikülluses head kõigis su kätetöis,
su ihuvilja, karja juurdekasvu ja maa vilja poolest;
sest Issand on siis jälle rõõmus sinu pärast,
millest sinul on kasu, nõnda nagu ta oli rõõmus sinu vanemate pärast.."
See on nii vinge kirjakoht, sest siin öeldakse otse,
et Jumalat rõõmustab, kui saab teha meile midagi head ja kasulikku.
Meil pole Jumal, kes teeb juhuslikult võibolla
kunagi midagi head, kui Ta juhtub olema heas tujus.
Meil on hea Jumal,
kes rõõmustab selle üle, et saab teha meile head.
Ta tahab, et usuksime sellesse, sest kõik, mis leidub Taeva riigis,
tahab tulla meile ja mõjutada meie elu.
Usk on ainus viis, kuidas Taevariik murrab end me ellu,
Kui me usume Temasse.
Jumalal on hea meel usust.
Jumal on loonud kõik nii, et usk on tee,
mille kaudu tulevad kõik õnnistused sinu ja minu ellu.
Seepärast peab vundament olema tugev.
Jumal on hea.
Ta on ainult ja üksnes hea.
Seepärast peame vaatama neid sõnu ning mõtisklema nende üle.
Märkame sõnumit vaadates,
et Issand, minu Jumal, annab mulle rikkalikult head.
Ülirikkalt kõike head.
See lõikab südamesse nagu kahe teraga mõõk.
Teise kõrvaga kuulen, et see ei saa olla tõsi.
Kuidas see saab olla?
Püha Vaim tegutseb minus ja ütleb kogu aeg:
"Joy, Ma armastan sind. Olen Agape-armastus.
Olen siin. Loe seda ja julge see vastu võtta."
Vaatame seda seetõttu täpselt ja laseme sel sõnumil puudutada,
lõigata, avada mu süda, mõjutada ja muuta mu südant.
Tuua esmalt minu südamesse turvatunnet ja rõõmu.
See on šokeerivalt vägev sõnum.
Ta tunneb minust rõõmu.
Kas tead, et Jumal tunneb sinust rõõmu?
Ta rõõmustab minust, mitte ei ohka ega ütle,
et see Joy ei saa küll kunagi midagi tehtud.
Miks ta on jälle selline?
Kas ta kunagi ei õpi?
Kuidas ta on küll oma arengus nii aeglane?
Minu enda peas on kõik sellised süüdistused.
See pole nii!
Ta tunneb minust rõõmu.
Ta tunneb rõõmu, et teeb mulle head.
Ka siin tuleb esile see, et Tal on rõõm teha meile head.
Ta pole löödud, kui vajame Teda. - Ta ei saa selle peale vihaseks.
Ta ei mõtle: "Juba jälle on tal Minu abi tarvis."
Kas ta ei saa ise üldse hakkama?
Kas sa poleks võinud seda ise teha?
Juba jälle oled sa põlvedel ja kisendad.
Ta rõõmustab selle üle, et Ta saab meile head teha.
Ta rõõmustab, kui usume Ta headusesse.
Joy ütles, vahel tekib küsimus, kuidas see saab nii olla.
Minu elu on kõike muud ja võib olla olnud väga raske.
Meil pole alati olnud lihtne
aga see ei muuda fakti, et Jumal on hea.
Kui see alus on kindel,
on palju kergem minna katsumustele vastu,
teades, et Kõikvõimas Jumal on hea ja on minu poolel.
Kui Ta on mu poolel ning elab minus,
siis talun seda ja saan hakkama, sest Ta aitab mind sellest läbi.
Kui Tema on minu poolt, ei saa lõpuks miski olla minu vastu.
Miski ei saa mind murda, alla suruda, masendada
ja lõhkuda, sest Tema on suurem kui kõik muu.
Imede hulk kasvab konkreetselt, kui usk kasvab. - See on tõsi.
Psalm 25:8:
"Hea ja õiglane on Issand (soome keeles hea ja kindel)."
Issand on stabiilne.
See on mulle kasulik sõnum.
Hea ja kindel on Issand.
Kui Ta elab minus,
siis elab minus keegi, kes on stabiilne.
Ta teeb ka mind stabiilseks. - Ta ei muutu.
Psalm 34:9: "Maitske ja vaadake, et Issand on hea!
Õnnis on mees, kes tema juures pelgupaika otsib."
See kirjakoht puudutab mind.
Jumal peab õndsaks ja õnnistatuks inimest,
kes toetub Temale ja loodab Tema peale.
Kes ei mõtle, et selles elus on vaja üksi hakkama saada.
See on Jumala meele ja südame järele.
Ta rõõmustab sellest, et me vajame Teda,
et Ta võib tulla, meid puudutada, vabastada, tervendada ja aidata.
See on minule kergendus, sest hoolitseme kristliku kooli eest.
Meil on pered ja kogudused, kellega teeme koostööd
ning inimesed, kelle eest me palvetame.
Keegi ei suudaks seda kõike, kui Jumal ei oleks koos meiega.
Ta on meiega ja Ta on ka koos sinuga.
Nehemja 2:18 on vägev kirjakoht: "Ja ma jutustasin neile,
kuidas mu peal oli olnud mu Jumala hea käsi.."
Meie Jumala hea käsi on meie peal.
"Siis nad ütlesid: "Võtkem kätte ja ehitagem!"
Ja nad kinnitasid oma käsi selleks heaks tööks."
Nii läheb, kui mõistame, et mu Jumala hea käsi on minu peal.
Seeläbi saan julgust, et tõusta ja ehitada midagi.
Julgen midagi tegema hakata.
See annab usku ka tulevikku.
Kuigi olukord on raske, on olemas Jumal, kes on hea.
Ta on minu poolel ja on hea, tahab Ta mind aidata ja viib edasi.
Kõik kirjakohad,
mida oleme siiani lugenud, on olnud Vanas Testamendis.
Vahel öeldakse, et Vana Testamendi Jumal on nii karm ja range.
See pole nii.
Kui loed tähelepanelikult, näed head Jumalat,
kes on algusest peale olnud hea ning kes on hea ka edaspidi.
Johannes kirjutab, et Jumal on armastus.
See on kõige selgem sõnum sellest, et Jumal on hea.
Ta kirjutab ka nii 1. Johannese 4:8
"Kes ei armasta, see ei ole tundnud Jumalat,
sest Jumal on armastus."
Jumal tahab, et õpiksime Teda tundma.
Kui õpime Teda tundma nagu Sõna Temast räägib,
siis märkame, et Ta on armastus.
Kui õpime Teda tundma, mõistame, näeme ja kogeme,
tunneme ja märkame, et Temas pole midagi peale headuse.
Ta on armastus ja see on kindla usu alus.
Kui Ta on armastus, siis on Ta tõesti alati minu poolt.
Ta tahab alati mulle parimat, samuti ka sinule ja Joyle.
Jeesus ütleb Johannese 10:11: "Mina olen hea karjane."
Mis tõestab, et Ta on hea karjane?
"Hea karjane annab oma elu lammaste eest."
Apostlite teod 10:38:
"Te teate seda.., kuidas Jeesus Naatsaretist,
keda Jumal oli võidnud Püha Vaimu ja väega,
käis mööda maad head tehes
ja parandades kõiki kuradi poolt rõhutuid.."
"Käis mööda maad head tehes
ja parandades kõiki kuradi poolt rõhutuid,
sest Jumal oli temaga."
Toon ühe näite.
Palvetasin äsja ühe inimese eest,
kes oli elanud korteris, mis oli vammi täis.
Ta kolis sealt minema aga teda jäi see vaevama.
Ta ei leidnud uut korterit ja mõtles,
et äkki see polnudki Jumala tahe, et ta koliks sealt korterist ära.
Üle kahe aasta kannatas ta
südametunnistuse piinu ja süütunnet, et oli sealt ära kolinud.
Kaks aastat täiesti ilma asjata.
Loomulikult ei taha hea Jumal,
et ükski Ta laps elaks korteris, mis on vammi täis.
Seetõttu tahan sinu ellu kuulutada, et Jumal on hea.
Taevaisa on hea ning taevane Isa on armastus.
Ta armastab sind ja on alati sinu poolel.
Ta tahab alati sulle ainult head ja Tema ei muutu mitte kunagi.
See on imeline ja tõde.
Psalm 106:1: "Halleluuja!
Tänage Issandat, sest tema on hea, sest tema heldus kestab igavesti!"
Ta on armuline ja hea.
Palvetame koos sinuga.
Tänu taevane Isa, et oled kõikidest olukordadest,
juhtumistest, probleemidest ja katsumustest kõrgemal.
Tänu, Issand, et Sina oled hea.
Tänu, Issand, et saame tuua kõik oma katsumused,
keerulised olukorrad, probleemid, vaevad ja mured usu kaudu Sulle.
Tead juba kõike paremini kui meie.
Tänu, et saame tuua need sulle, sest Sa lubad,
et kui toome vaevad ja mured Sulle, siis hoolitsed nende eest.
Tänu, Issand, et oled hea, oled suur, oled vägev ja võimas.
Oled kõikvõimas.
Palume õnnistust ja vabadust kõikidest muredest.
Kõikidest väljakutsetest, kõigest, mis rõhub ja vaevab.
Jeesuse nimel kuulutan vabadust, rõõmu ja rahu.
Tänu, Issand.
Tänu, Issand, et saame olla praegu Su palge ees kõik koos.
Issand, Sinuga koos on alati nii hea olla.
Sinu ligiolu on soe ja turvaline.
Kui armastus, mis on koos meiega.
Tänu, Issand, et Sinu headus
saab puudutada nüüd kõikide elusid igas eluvaldkonnas.
Issand, tead neid valdkondi, mis on keerulised.
Tead, kus on need suurimad väljakutsed,
millises valdkonnas vajame Sinu üleloomulikku abi.
Issand, tänan Sind, et Sa tõesti tahad aidata
ning tulla just sinna, kus meil on pimedus.
Sinna tahad Sa tulla ja aidata.
Tänu, Issand, et praegusel hetkel hakkad tööd tegema
just nendes elualades, milles on väljakutseid ja raske.
Võibolla see valdkond on sulle juba aastaid raske
ja mõtled, et oled palvetanud selle pärast juba nii palju kordi.
Sellest pole siiski midagi, me palvetame ikkagi uuesti.
Jätkame ja seisame koos sinuga usus.
Haarame uue lootuse ja värskusega
sellest kinni, mis on olnud sulle raske.
Toome selle koos sinu ja Janiga uuesti taevase Isa altarile.
Tänu, Issand, et tõesti haarad sellest asjast kinni
ja harutad selle lahti otsekui sassis lõngavihu.
Issand, sorteerid ja võtad ära kõik,
mis on halb, valus ning parandad, teed terveks
ja tood oma hea ja imelise korra esile Jeesuse nimel.
Tahan käskida praegu igas elus,
kus on segadust, tulla esile üks jumalik kord.
Ma tänan, Issand, et Sa tood imelise Jumaliku headuse ja korra.
Püha Vaim, võtad meelevalla nende raskete asjade üle.
Inglid hakkavad tegutsema ja mõjutama kõiki su elu valdkondi,
tuues uut elu, korda, ning terviklikkust.
Tänu, Issand, et saame seda nüüd uskuda
ja võtta see koos Jeesuse nimel vastu.
Tunnen, et Issand tahab julgustada meid kõiki
ja ütelda: "Ära karda, sest Mina olen koos Sinuga!
Ma ei jäta Sind maha ega hülga Sind."
Kui soovid rohkem teada meie töö kohta,
külasta meie kodulehekülge www.kristillinenkoulu.org
Sealt leiad infot meie kooli ja lasteaia kohta
ning kõige muu kohta, millega me tegeleme.
Sealt võib tellida ka raamatusarja, mille viimane osa "Innustav usk"
käsitleb just seda usu-teemat, millest oleme täna rääkinud.
Kui sul on raske mõista, milline on Jumal,
ning sa ei näe, et Ta on tõepoolest hea,
siis see raamat aitab mõista, et Jumal on armastus.
Neid raamatuid saab tellida meie kodulehekülje kaudu.
Ole õnnistatud Jeesuse nimel ja tea,
et olgu olukord milline tahes, Jumal on sellest suurem.
Ta on sinu poolel ja aitab.
JUMAL KÕNELEB
See maailm vajab häid uudiseid.
Õnneks on TV7 telekanal,
mis edastab ööpäevaringselt häid uudiseid kogu maailmale.
Osale ka sina ja helista kasvõi kohe annetustelefoninumbrile 9001777
Kõne hind Eestis on 7 eurot.
Võid kasutada ka pangarekvisiite, mida näed peatselt ekraanil.
Tule kaasa ja viime evangeeliumi kogu maailma.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin